Popcorn er ikke sunde, men hvis du selv tilbereder dine popcorn, kan de være et sundere alternativ til chips og andre snacks.
Du kan i de fleste supermarkeder købe tørrede majskorn til en billig pris. De er uden nogen former for salt eller olie. Majskernerne kan du selv poppe til popcorn i en gryde – uden brug af meget fedstof.
Derudover er det især også mængden af salt, som du kan skrue ned for ved at lave dem selv. Salt er vigtigt for kroppen, men mange af os får for meget, og det kan være medvirkende årsag til helbredsproblemer. Så spar på saltet, hvis du vil gøre dine hjemmelavede popcorn sundere.